Les obres de la rotonda del camí vell de Terol ja han començat
02 d’octubre 2020

![Imagen 2](/media/nw0lhaqj/94-maq_visita-rotonda-camino-viejo-teruel-19.jpg)

![](/media/ymhllbyy/94-c_visita-rotonda-camino-viejo-teruel-47.jpg)![](/media/vxyllxmh/94-c_visita-rotonda-camino-viejo-teruel-36.jpg)  
  

Les obres de la rotonda en la intersecció de la carretera CV-324, que comunica Sagunt amb Petrés i amb el camí vell de Terol ja han començat. Este matí l'alcalde de Sagunt, Darío Moreno, acompanyat del vicepresident segon i responsable de l'àrea d'Infraestructures de la Diputació de València, Rafa García, ha visitat l'estat d'esta intervenció que suposarà una inversió de 487 700 euros per part de l'ens provincial i que estarà acabada, previsiblement, en quatre mesos.

A la visita a les obres han assistit, també, la delegada de l'àrea de Benestar Social i Qualitat Democràtica de la Diputació de València, Pilar Sarrión, i els i les membres de l'Equip de Govern Javier Raro, Gloria Parra, Quico Fernández, Asun Moll, Pepe Gil i Guillermo Sampedro.

El primer edil ha agraït a la Diputació de València que «**per fi haja posat en marxa aquesta obra tan necessària per a la nostra ciutat, ja que aquesta intersecció s'havia convertit en un punt problemàtic perquè suporta moltíssim trànsit i no comptava amb els requisits bàsics de seguretat viària que nosaltres consideràvem correctes**». Quan, previsiblement en quatre mesos, finalitzen les obres «**comptarem amb una infraestructura que ajudarà a millorar la connectivitat i la mobilitat d'aquest punt de la nostra ciutat**».

La nova infraestructura comptarà amb quatre ramals d'accés, dos d'entrada i eixida de la CV-324, un d'accés al camí vell de Terol i un d'accés al camí de servici de l’A-7. A més, se substituirà l'obra de pas sobre el barranc de Bonilles, adjacent a la rotonda i es replantaran arbres i arbustos autòctons de la zona, entre altres actuacions.​

  

![](/media/ixidtqtv/94-c_visita-rotonda-camino-viejo-teruel-54.jpg)![](/media/4grfp15d/94-c_visita-rotonda-camino-viejo-teruel-56.jpg)![](/media/dbfnunp1/94-c_visita-rotonda-camino-viejo-teruel-62.jpg)  

*   [](http://www.facebook.com/sharer.php?u=https://aytosagunto.es/va/actualitat/les-obres-de-la-rotonda-del-cami-vell-de-terol-ja-han-comencat/ "Facebook")
*   [](http://twitter.com/share?url=https://aytosagunto.es/va/actualitat/les-obres-de-la-rotonda-del-cami-vell-de-terol-ja-han-comencat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-obres-de-la-rotonda-del-cami-vell-de-terol-ja-han-comencat/ "Linked In")
*   [](mailto:?body=https://aytosagunto.es/va/actualitat/les-obres-de-la-rotonda-del-cami-vell-de-terol-ja-han-comencat/)